**עומר ברק** (נולד ב-18 באפריל 1984) הוא סופר ישראלי, תסריטאי, עיתונאי, עורך ומנחה סדנאות כתיבה. ספר הביכורים שלו, ״לחוץ חתונה״, הגיע למקום הראשון ברשימות רבי המכר ונמכר בעשרות אלפי עותקים, עובד על ידי ברק לסרט ״עוד סיפור אחד״ בבימויו של גורי אלפי, זכה לשבחי הביקורות והיה לספר הביכורים הישראלי הראשון שמוכר מהדורה (3,000 עותקים) בתוך פחות משבוע.

כתבותיו בגוף ראשון התפרסמו במגזינים "7 ימים"ו״בלייזר״ וזכו לתהודה גדולה. כתב את סדרת הילדים המצליחה "כח שש-בש" ב-HOT.

בדצמבר 2022 יצא לאור ספרו השני, ״כולם לחייך״, גם הוא בהוצאת ״מודן״, והגיע למקום הראשון ברשימות רבי המכר בתוך פחות מ-48 שעות.

קריירה
------

ברק החל את הקריירה העיתונאית שלו בגיל 12, כשכתב למגזין המחשבים "זומביט", עיתון הילדים "כלנו" וכן למגזין הנוער "ראש 1", בו מילא מספר תפקידים ככתב מגזין, כותב טור אישי ולבסוף רכז הכתבים הצעיר ביותר של העיתון.

בגיל 18 התקבל לעיתון "במחנה" ככתב מגזין. במהלך שירותו ביחידה סיקר בהרחבה את האינתיפאדה השנייה והפך לחייל היחיד שזכה לכתוב כתבות בגוף ראשון, דבר שלא היה מקובל עד אז.

עם שחרורו התקבל למגזין הגברים "בלייזר" והפך לכותב הצעיר ביותר בהיסטוריה שלו. באותה שנה הפך גם לכותב טור הפרשנות "אזור הצבע" במדור הספורט של ידיעות אחרונות וכן לכתב מגזין בגוף ראשון במגזין "7 ימים", בו הוא כותב עד היום כתבות בגוף ראשון. ברק יצא בשליחות המגזין ל-30 דייטים ב-30 יום, התגורר כשבוע בחנות הרהיטים "איקאה", השתתף בליגת ההיאבקות WWE ונאבק באלוף העולם דאז, קורט אנגל, שהה בפאב נודיסטים במודיעין וכן השתתף בלוויה של עצמו.

ב-2015 יצר יחד עם התסריטאי והמחזאי חנוך רעים את סדרת הילדים "כח שש-בש" ששודרה ב-HOT ולימדה ילדים קרוא וכתוב ומספרים. שתי העונות של הסדרה זכו ל-250,000 הורדות בשנה בשירות ה-Vod של HOT.

ב-2017 פרסם את ספר הביכורים שלו, ״לחוץ חתונה״, בהוצאת ״מודן״, שהפך עם צאתו ללהיט והתברג עם צאתו במקום הראשון רשימות רבי המכר. זכויות העיבוד לקולנוע נרכשו מיד עם צאתו, וברק היה התסריטאי הראשי בסרט ״עוד סיפור אחד״ בבימויו של גורי אלפי, ובכיכובם של אלפי, ליאור אשכנזי, דינה סנדרסון, מעיין בלום, דניאל גל, אביב אלוש ועוד.

בדצמבר 2022 יצא ספרו השני, ״כולם לחייך״, בהוצאת ״מודן״ וזכה להצלחה מסחרית גדולה מאוד.[דרוש מקור]

מנחה את סדנאות הכתיבה ״לכתוב את עצמי״ יחד עם רענן שקד ואת מסלול הליווי לסופרים ״אינעל הבוק״ יחד עם רותם ניר נחמיאס.[דרוש מקור]

ספרים
-----

בעקבות הכתבה שבה יצא ל-30 דייטים ב-30 יום כתב ברק את הקומדיה הרומנטית "לחוץ חתונה", אשר ראה אור בפברואר 2017 בהוצאת "מודן". הספר עוקב אחרי אדם לפיד, בחור בן 29 שחולם להתחתן. חלומו מוביל אותו להסכים לכתבה מופרכת במיוחד, שבה יצא עם 30 בחורות במשך 30 יום בניסיון למצוא את האחת שלו. הספר מבוסס באופן עקיף על חוויותיו של ברק. מיד עם צאתו הפך הרומן לרב מכר, וכעבור כחודש הגיע למקום הראשון ברשימת רבי המכר הארציות. נכון לחודש יוני 2017 הספר נמכר בעשרות אלפי עותקים. הספר אף נבחר לאחד מספרי העשור במצעד שערכו אתר ״עברית״ והעיתון ״יידעות אחרונות״.

בדצמבר 2022 יצא לאור ספרו השני, ״כולם לחייך״. הספר זכה להצלחה מסחרית גדולה מאוד והגיע בתוך פחות מ-48 שעות למקום הראשון ברשימות רבי המכר.

דעות אישיות
-----------

בינואר 2016 פרסמו ברק ושותפו המקצועי רענן שקד פוסט בפייסבוק שקרא לישראלים ללבוש ז׳קטים ובלייזרים. למרות שהשניים לא התכוונו לכך, הפוסט ההומוריסטי הפך לויראלי  וכבש את המדינה עם עשרות אלפי שיתופים  שבהם אנשים הצטלמו עם פריט הלבוש. בין היתר תמכו במאבקם ההיתולי הזמן מאור כהן , שחיבר המנון למאבק, ונשיא המדינה שמעון פרס שהצטלם גם הוא עם ז׳קט ושלח לשניים הודעה. 

בנובמבר 2023 פרסם ברק פוסט חשבון נפש על זהותו היהודית בעקבות מלחמת חרבות הברזל.

בפוסט אחר גולל ברק שבהיותו כתב צעיר שתמך בתוכנית ההתנתקות מתוך שיכנוע פנימי שזה הדבר הנכון לעשות למען השלום, אולם בדיעבד הבין שטעה והוא מתנצל.

חיים אישיים
-----------

ברק נמצא בזוגיות עם העורכת הספרותית, הסופרת, התסריטאית והביבליותרפיסטית רותם ניר-נחמיאס, ואב לשני ילדים מנישואים קודמים. מתגורר בתל אביב.

קישורים חיצוניים
----------------

ויקישיתוף מדיה וקבצים בנושא **עומר ברק** בוויקישיתוף
* אתר האינטרנט הרשמי של עומר ברק
* עומר ברק, ברשת החברתית פייסבוק
* עומר ברק, ברשת החברתית אקס (טוויטר)
* ליאור קסוס‏, הרומן הוא עגול: "לחוץ חתונה" הוא מסע חכם וקורע מצחוק בדרך לאהבה, באתר וואלה!‏, 17 במרץ 2017
* רשת, עומר ברק מציג רומנטיקה וגבריות חדשה, ‏1 במרץ 2017
* עומר ברק, כן, גם גבר יכול להיות לחוץ חתונה - עומר ברק מספר מה עמד מאחורי כתיבת רב המכר החדש, ‏15 בפברואר 2017
* עומר ברק, הרגע שבו הצעתי נישואין והקאתי מרוב לחץ - פרק ראשון מתוך הספר "לחוץ חתונה", באתר ynet, 7 בפברואר 2017
* רותי זוארץ, ‏סיפור אהבה: כשהסופר הרומנטיקן פגש את זו שכותבת על לב שנשבר, באתר מעריב אונליין, 11 באפריל 2017
* אתר למנויים בלבד גילי איזיקוביץ, גבר לבן ושבור? יש לנו ספרים בדיוק בשבילך, באתר הארץ, 20 באפריל 2017
* עומר ברק, ברשת החברתית פייסבוק

* עומר ברק, ברשת החברתית אקס (טוויטר)

* עומר ברק, ברשת החברתית אינסטגרם

הערות שוליים
------------

1. ↑  אתר למנויים בלבד רשימות רבי המכר 10.3.2017, באתר הארץ, 10 במרץ 2017
2. ↑  אתר למנויים בלבד ספרים חדשים שכדאי לבדוק, באתר "ידיעות אחרונות", 14 בפברואר 2017
3. ↑  אתר למנויים בלבד גילי איזיקוביץ, גבר לבן ושבור? יש לנו ספרים בדיוק עליך, באתר הארץ, 20 באפריל 2017
4. ↑  ליאור קסוס‏, הרומן הוא עגול: "לחוץ חתונה" הוא מסע חכם וקורע מצחוק בדרך לאהבה, באתר וואלה!‏, 17 במרץ 2017
5. 1 2  עומר ברק, והגבר הזה הוא אני, באתר ynet, 16 בפברואר 2006
6. ↑  אתר למנויים בלבד עומר ברק, האמת העירומה, באתר "ידיעות אחרונות", 23 בנובמבר 2016
7. ↑  הוט מדווחת על שיא בצריכת VOD לילדים: רבע מיליון הורדות ל"כח שש-בש", ‏2011
8. ↑  אתר למנויים בלבד הארץ, רשימת רבי המכר 17.2.17, באתר הארץ, 17 בפברואר 2017
9. ↑  אתר למנויים בלבד הארץ, רשימת רבי המכר, באתר הארץ, 24 בפברואר 2017
10. ↑  אתר למנויים בלבד הארץ, רשימות רבי המכר, באתר הארץ, 10 במרץ 2017
11. ↑  נבחרי מצעד העשור, באתר www.e-vrit.co.il
12. ↑  אם הגבר הישראלי ילבש ז'קט הוא יקלל פחות, באתר ynet, ‏2016-02-02
13. ↑  רביעי בז'קט: למה כולם בפייסבוק פתאום לובשים ז'קטים מחויטים?, באתר xnet
14. 1 2  קובי עוזיאלי, הסופר בפוסט ששבר את הרשת: "גאה ביהדות שלי", באתר בחדרי חרדים, 7 בנובמבר 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007438618905171
* LCCN: n2018037896
* VIAF: 2568149068486165730008
* WorldCat: lccn-n2018037896

 |